NASA skal sende opp unik romsonde – vil løse solens mysterier
Planen var å sende opp Parker Solar Probe lørdag morgen like etter klokken 09.30 norsk tid, men oppskytingen er nå utsatt et døgn til søndag. Den skal komme nærmere solen enn noe annet romfartøy tidligere. les ogsåSonden har ifølge AP et lettvekts varmeskjold som bare er 11 centimeter tykt. Det kan tåle temperaturer opp mot 1370 grader Celsius i tillegg til ekstrem stråling. Det er 2,4 meter bredt og skal vende mot solen når sonden er tett på stjernen, for å skjerme instrumentene på baksiden og holde dem på 27 grader Celcius. Romfartøyet vil følge en bane forbi Venus, og vil fly forbi den varmeste planeten i vårt solsystem sju ganger på sju år. Den skal bruke Venus’ tyngdekraft til å krympe sin egen ovale bane og trekke seg stadig nærmere solen. Den første passeringen av Venus skal skje i oktober, etterfulgt av det første møtet med solens korona i november. Det nærmeste Parker kommer solen skal være seks millioner kilometer unna – i 2024 og 2025. Det er fire prosent av avstanden mellom jorden og solen på 150 millioner kilometer. les ogsåIfølge AP slår Parker den første rekorden så snart den runder solen første gang. NASAS Helios er fartøyet som tidligere har kommet nærmest solen. Det nådde 43 millioner kilometer unna, i 1976. Parker er også ventet å sette fartsrekord når den skyter gjennom koronaen i 692.000 kilometer i timen. Den gule dvergstjernen solen er på mange måter fremdeles et mysterium. Koronaen er hundre ganger varmere enn solens egentlige overflate, og forvirrer forskerne. De vet heller ikke hva som driver solvindene. Parker kan finne løsningen på noen av disse gåtene. Ifølge National Geographic er solen nesten fem milliarder år gammel. Oppskytningen har blitt forsinket et par ganger, men nå er den planlagt til 03.33 ET lørdag morgen.
Søndag sender NASA et romfartøy til solen i en romekspedisjon som aldri tidligere er forsøkt.